Diari Oficial de la Generalitat Valenciana


Sumari del DOGV 5380, del 03-11-2006 (2006/11435)

Notificació a Leches Andalus, SCP. Expedient número EC-234/05.
--------------------------------------------------------------

### Dades del document

Número de DOGV
:   5380

Data del DOGV
:   03-11-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/11247


Organisme emissor
:   Conselleria de Sanitat

Tipus de document
:   Anunci

Notificació a Leches Andalus, SCP. Expedient número EC-234/05. [2006/F11439]  
Com que no ha sigut possible notificar de forma personal i directa a la persona interessada la resolució que hi ha a continuació, de denegació de l'autorització de funcionament i inscripció en el Registre General Sanitari d'Aliments, i d'acord amb el que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, es publica ací.  
València, 14 de setembre de 2006.. El director general de Salut Pública: Manuel Escolano Puig.  
«Vist l'expedient EC-234/05, de sol·licitud d'autorització i inscripció en el Registre General Sanitari d'Aliments, iniciat per Leches Andalus, SCP, en data 23.05.2005, per a l'activitat d'emmagatzematge i distribució polivalent frigorífic i no frigorífic en les instal·lacions situades a la partida la Gola, 9 E, de Crevillent, i d'acord amb el que disposa el Reial Decret 1712/1991, de 29 de novembre.  
La competència d'esta Direcció General de Salut Pública té el suport legal en l'article 9 del Decret 26/2005, de 4 de febrer, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat.  
Resolc denegar l'autorització de funcionament i inscripció en el Registre General Sanitari d'Aliments (expedient 20617-EC-234/05) en data 30 de març del 2006, ja que, vistes l'acta d'inspecció número 6838, de data 02.06.2005, i les actes números 04690, 29438 i 29723, de data 27.04.2005, es comprova que l'establiment presenta les deficiències següents:  
. La zona de maniobra de vehicles no està pavimentada.  
. Els molls de càrrega i descàrrega no estan protegits de l'exterior.  
. Els locals i la cambra tenen paviments que perden continuïtat també en la zona de neteja.  
. Els sostres i les parets de tot el local i de la neteja són de ciment no llavables fàcilment i, a més, deteriorats. No es conserven en bon estat.  
. No hi ha un registre gràfic de temperatures en la cambra.  
. Hi ha buits a l'exterior no protegits contra l'accés de rosegadors, insectes i altres animals.  
. No hi ha vestidors per al personal.  
. Els lavabos no tenen aigua calenta ni mitjans higiènics per a llavar-se i eixugar-se les mans. No estan aïllats de la resta de dependències.  
. No fan neteja, desinfecció, desinsectació ni desratització. No hi ha un emplaçament per al material de neteja.  
. Els locals s'utilitzen per a usos diferents de magatzem de productes alimentaris.  
. Els manipuladors no tenen formació en matèria d'higiene alimentària.  
Això incomplix el que establixen els articles 4 (punts 4.2, 4.3, 4.4, 4.5, 4.6, 4.8, 4.9), 6.6, 7 i 8 del Reial Decret 168/1985, de 6 de febrer, que aprova la Reglamentació Tècnica Sanitària sobre condicions generals d'emmagatzematge frigorífic d'aliments i productes alimentaris, i els articles 3.5, 3.6, 3.9, 3.13, 3.14.1, 3.14.2, 16.1, 16.2, 18.2 i 17 del Reial Decret 706/1986, de 7 de març, que aprova la Reglamentació Tècnica Sanitària sobre condicions generals d'emmagatzematge no frigorífic d'aliments i productes alimentaris.  
Contra esta resolució es pot interposar un recurs d'alçada davant del subsecretari de la Conselleria de Sanitat en el termini d'un mes, d'acord amb l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.»